Diari Oficial de la Generalitat Valenciana


Sumari del DOGV 7185, del 03-01-2014 (2013/12954)

ORDE 17/2013, de 18 de desembre, de la Conselleria de Presidència i Agricultura, Pesca, Alimentació i Aigua, per la qual es concedix la protecció nacional transitòria a la denominació d'origen protegida Pago Vera de Estenas.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7185

Data del DOGV
:   03-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12132


Data del document
:   18-12-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Descriptors 

:   * Conselleria de Presidència i Agricultura, Pesca, Alimentació i Aigua

ORDE 17/2013, de 18 de desembre, de la Conselleria de Presidència i Agricultura, Pesca, Alimentació i Aigua, per la qual es concedix la protecció nacional transitòria a la denominació d'origen protegida Pago Vera de Estenas. [2013/12836]  
Per mitjà de la Resolució d'1 d'agost de 2013, de la Conselleria de Presidència i Agricultura, Pesca, Alimentació i Aigua (DOCV 7108, 11.09.2013), es va emetre decisió favorable en relació amb la sol·licitud de protecció de la denominació d'origen protegida Pago Vera de Estenas per part de la conselleria competent en matèria de figures de qualitat diferenciada agroalimentàries.  
Amb caràcter previ a la decisió favorable es va realitzar el tràmit corresponent d'oposició al registre de la denominació d'origen protegida Pago Vera de Estenas, de conformitat amb el que preveu el paràgraf 2 de l'apartat 3 de l'article 118 septies, «Procediment nacional preliminar», del Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (Reglament únic per a les OCM).  
Posteriorment, després de la decisió favorable a la sol·licitud de protecció, la Comunitat Valenciana va ser informada de la transmissió de la sol·licitud d'inscripció de la denominació d'origen protegida Pago Vera de Estenas a la Comissió Europea per part del Ministeri d'Agricultura, Alimentació i Medi Ambient, amb data de registre d'entrada en la Comissió de 27 de setembre de 2013, d'acord amb el que preveu l'apartat 2 de l'article 15 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a estes.  
  
La concessió d'una protecció nacional de caràcter transitori, que cessa quan la Comissió Europea adopta una decisió sobre la inscripció en el seu registre, es preveu expressament en l'apartat 7 de l'article 118 septies, «Procediment nacional preliminar», del Reglament (CE) núm. 1234/2007, del Consell, de 22 d'octubre de 2007, abans esmentat.  
A l'efecte de tramitar esta protecció nacional transitòria, l'apartat 2 de l'article 17 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a estes, establix expressament que correspon a l'òrgan competent d'una comunitat autònoma la concessió de la protecció nacional transitòria i la seua publicació en el Boletín Oficial del Estado, quan una denominació d'origen siga d'àmbit territorial que no excedix el de la comunitat autònoma. La denominació d'origen protegida Pago Vera de Estenas no excedix l'àmbit de la Comunitat Valenciana i, per tant, hi és aplicable el que preveu l'apartat 2 de l'article 17 abans esmentat.  
Basant-se en el que s'ha exposat i, d'acord amb el que preveu el Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat; el Decret 82/2013, de 21 de juny, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, on s'establix que correspon a la Direcció General d'Empreses Agroalimentàries i Pesca la gestió de les actuacions de les figures de qualitat diferenciada, i l'article 28 de la Llei 5/1983, de 30 de desembre, del Consell, que assigna al conseller competent la funció d'exercir la potestat reglamentària en les matèries pròpies de la seua conselleria, a proposta de la Direcció General d'Empreses Agroalimentàries i Pesca,   
  
  
ORDENE  
  
Article primer. Concessió de la protecció nacional transitòria  
Concedir la protecció nacional transitòria a la denominació d'origen protegida Pago Vera de Estenas, d'acord amb el que preveu l'apartat 7 de l'article 118 septies, «Procediment nacional preliminar», del Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles (Reglament únic per a les OCM).  
  
Article segon. Publicació del plec de condicions  
Publicar en el Boletín Oficial del Estado el plec de condicions de la denominació d'origen protegida Pago Vera de Estenas i assenyalar l'adreça de la pàgina web de la conselleria competent en matèria de qualitat diferenciada agroalimentària en què es troba publicat, que és: .  
  
DISPOSICIÓ ADDICIONAL  
  
Única. Regla de no-gasto  
La implementació i el desplegament posterior d'esta orde no podrà tindre cap incidència en la dotació de tots i cada un dels capítols de gastos assignats a la conselleria competent en matèria de figures de qualitat agroalimentària diferenciada i, en tot cas, haurà de ser atés amb els mitjans personals i materials de la conselleria esmentada.  
  
  
DISPOSICIÓ TRANSITÒRIA  
  
Única. Cessament de la protecció nacional transitòria  
D'acord amb el que preveu l'apartat 7 de l'article 118 septies, «Procediment nacional preliminar», del Reglament (CE) núm. 1234/2007, del Consell, de 22 d'octubre de 2007, pel qual es crea una organització de mercats agrícoles i s'establixen disposicions específiques per a determinats productes agrícoles (Reglament únic per a les OCM), la protecció nacional transitòria cessarà en la data en què s'haja adoptat una decisió de registre o denegació per part de la Comissió Europea.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o inferior que siguen contràries al que preveu esta orde.  
  
DISPOSICIÓ FINAL  
  
Única. Entrada en vigor  
Esta orde entrarà en vigor el mateix dia que es publique en el Diari Oficial de la Comunitat Valenciana.  
  
València, 18 de desembre de 2013  
  
El conseller de Presidència i Agricultura, Pesca, Alimentació i Aigua,  
JOSÉ CISCAR BOLUFER